- Hindi News
- आपरेशन ब्लू स्टार की घटनाओं पर आधारित उपन्यास पाप की जंझ का लोकार्पण
आपरेशन ब्लू स्टार की घटनाओं पर आधारित उपन्यास पाप की जंझ का लोकार्पण
चंडीगढ़। पंजाब एवं हरियाणा हाईकोर्ट के पूर्व जज अजीत सिंह बैंस ने सोमवार को राजिंदर सिंह खालसा के आप्रेशन ब्लू स्टार की घटनाओं पर आधारित नावल पाप की जंझ का लोकार्पण किया।
इस ऐतिहासिक नावल की कहानी जून 1984 के भारतीय सेना द्वारा दरबार साहिब अमृतसर और 37 अन्य गुरुद्वारों पर हुए हमले और नवंबर 1984 में भारत के कई शहरों में सिखों के हुए कत्लेआम पर आधारित है। लेखक के अनुसार नावल में दी गई सभी घटनाएं सच्ची हैं।
नावल पर हुई बहस में जस्टिस बैंस ने कहा, इस नावल को पढ़कर जून 84 और ब्लू स्टार के दर्दनाक वाक्या ताजा हो जाते हैं और महसूस होता कि जैसा सब कुछ उनके सामने हो रहा हो। पंजाब यूनिवर्सिटी के पूर्व प्रोफेसर डॉ गुरदर्शन सिंह ढिल्लों ने कहा, नावल को पढ़कर ऐसा लगता है कि जैसे सिख कौम गृह विहीन कौम है जिसका कोई वारिस नहीं। उनके साथ सौतेला व्यवहार हो रहा है। नावल पढ़कर यह भ्रम टूट जाता है कि वह भारत में बराबर के नागरिक हैं।
हालांकि चर्चा के दौरान जब गुरतेज सिंह ने कहा कि लेखक ने जरनैल सिंह भिंडरावाला को संत नहीं लिखा जबकि वह संत थे तो जवाब में लेखक राजिंदर सिंह ने कहा, श्री गुरु ग्रंथ साहिब के अनुसार संत केवल अकाल पुरुख या गुरु के लिए ही प्रयोग हो सकता है किसी और के लिए नहीं।
इस अवसर पर दल खालसा के प्रमुख हरचरनजीत सिंह धामी ने कहा, नावल पढ़कर भारी पीड़ा का अहसास होता है और पाठक महसूस करता कि जैसा वह खुद नावल का पात्र हो। उन्होंने कहा, भाई वीर सिंह के बाद किसी ने इस तरह ऐतिहासिक नावल लिखने की जुर्रत की है। तारन गुजराल ने कहा, लेखक ने कानपुर की घटनाओं को अपने पात्रों के साथ जोड़ते समय उस दर्द को मद्धिम नहीं पडऩे दिया।
इस अवसर पर लेखक राजिंदर सिंह ने कहा, उन्हें यह नावल लिखने का ख्याल तब आया जब वह चार साल पहले सिखों पर यह दबाव डाला जा रहा था कि उन्हें इन घटनाओं को भुला देना चाहिए। उन्होंने कहा, तभी उनके मन में यह नावल लिखने का विचार आया। उन्होंने कहा, नावल में सभी घटनाएं सत्य हैं।
tgl_Latn hin_Deva hin_Deva bho_Deva hin_Deva hin_Deva hin_Deva hin_Deva hin_Deva